**Súťažné podklady**

**Zadanie a podmienky súťaže**

**Identifikácia zákazky a postupu zadávania:**

Nadlimitná zákazka - verejná súťaž podľa § 66 ods. 7 druhej vety zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len "ZVO") s predpokladanou hodnotou zákazky vo výške1 610 227,00 EUR

**Názov zákazky: Rozšírenie kapacity diskového poľa**

**Identifikácia verejného obstarávateľa:**

Názov: Ministerstvo pôdohospodárstva a rozvoja vidieka Slovenskej republiky

Sídlo: Dobrovičova 12, 812 66 Bratislava - mestská časť Staré Mesto

IČO: 00156621

URL: www.mpsr.sk

Kontakt pre komunikáciu s uchádzačmi:

Kontaktná osoba: Kristína Ščepková

Telefón: +421 2 592 66 230

E-mail: kristina.scepkova@land.gov.sk

Tento dokument je vypracovaný v súlade so ZVO a s ostatnými platnými právnymi predpismi Slovenskej republiky

|  |  |
| --- | --- |
| Osoba zodpovedná za zadanie a podmienky súťaže: | ............................................. Ing. Miroslav Motolík, riaditeľ útvaru informačných a komunikačných technológií   |
| Zmluvné podmienky schválil: | .............................................JUDr. Jana Ježíková, riaditeľka odboru právneho |
| Za súlad procesu so ZVO zodpovedá: | .............................................Kristína Ščepková, odbor verejného obstarávania |
|  | .............................................Mgr. Marek Motyka, riaditeľ odboru verejného obstarávania |
| Súťažné podklady schválil: | .............................................Ing. Gabriela Matečná, podpredsedníčka vlády a ministerka pôdohospodárstva a rozvoja vidieka |

OBSAH

[A. Podmienky súťaže 3](#_Toc24351291)

[Komunikácia 3](#_Toc24351292)

[1. Komunikácia medzi verejným obstarávateľom a záujemcami/uchádzačmi 3](#_Toc24351293)

[Predkladanie ponuky a jej obsah 4](#_Toc24351294)

[2. Predkladanie ponuky 4](#_Toc24351295)

[3. Obsah ponuky 5](#_Toc24351296)

[4. Rozdelenie zákazky na časti 5](#_Toc24351297)

[5. Zábezpeka 5](#_Toc24351298)

[Otváranie a vyhodnocovanie ponúk 5](#_Toc24351299)

[6. Otváranie ponúk 5](#_Toc24351300)

[7. Vyhodnotenie splnenia podmienok účasti a vyhodnocovanie ponúk 6](#_Toc24351301)

[Ukončenie súťaže 6](#_Toc24351302)

[8. Informácia o výsledku vyhodnotenia ponúk 6](#_Toc24351303)

[9. Súčinnosť úspešného uchádzača potrebná na uzavretie zmluvy 6](#_Toc24351304)

[10. Uzavretie zmluvy 7](#_Toc24351305)

[Ostatné 7](#_Toc24351306)

[11. Zdroj finančných prostriedkov 7](#_Toc24351307)

[12. Skupina dodávateľov 7](#_Toc24351308)

[13. Variantné riešenie 7](#_Toc24351309)

[B. Návrh kúpnej zmluvy 8](#_Toc24351310)

[C. Opis predmetu zákazky 21](#_Toc24351311)

[1. Názov predmetu zákazky 21](#_Toc24351312)

[2. Opis predmetu zákazky 21](#_Toc24351313)

[D. Kritériá na vyhodnotenie ponúk a spôsob ich uplatnenia 24](#_Toc24351314)

[1. Kritériá na vyhodnotenie ponúk 24](#_Toc24351315)

[2. Spôsob uplatnenia kritérií 24](#_Toc24351319)

[E. Návrh na plnenie kritéria 25](#_Toc24351320)

[F. Súhlas uchádzača s obsahom návrhu zmluvy 26](#_Toc24351321)

G. Podiel zákazky zadaný subdodávateľom................................................................................................................30

# Podmienky súťaže

## Komunikácia

* + 1. Komunikácia medzi verejným obstarávateľom a záujemcami/uchádzačmi
			1. Verejný obstarávateľ pri komunikácii s uchádzačmi resp. záujemcami postupuje v zmysle § 20 ZVO prostredníctvom komunikačného rozhrania systému JOSEPHINE. **Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi, a to vrátane uplatňovania revíznych postupov podľa ZVO**.
			2. Komunikácia sa medzi verejným obstarávateľom a záujemcami/uchádzačmi uskutočňuje v štátnom (slovenskom) jazyku a spôsobom, ktorý zabezpečí úplnosť a obsah údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
			3. Systém JOSEPHINE je na účely tohto verejného obstarávania softvér na elektronizáciu zadávania verejných zákaziek. Systém JOSEPHINE je webová aplikácia na doméne <https://josephine.proebiz.com>.
			4. Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome

 - Microsoft Edge.

* + - 1. **Pravidlá pre doručovanie** – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
			2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému JOSEPHINE a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
			3. Ak je odosielateľom zásielky záujemca resp. uchádzač, tak po prihlásení do systému JOSEPHINE a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
			4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
			5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k ďalším doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.
			6. **Registrácia**. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID).
			7. **Autetifikácia**. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme JOSEPHINE je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon je obvykle 3 pracovné dni a je potrebné s touto lehotou počítať pri vkladaní ponuky.

## Predkladanie ponuky a jej obsah

* + 1. Predkladanie ponuky
			1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
			2. Uchádzač predkladá ponuku v elektronickej podobe v lehote na predkladanie ponúk**. Lehota na predkladanie ponúk je do 20.05.2020 do 09.00 hod**. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.
			3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
			4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch (viď bod 3. Obsah ponuky) a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
			5. Ak ponuka obsahuje dôverné informácie, uchádzač ich v ponuke viditeľne označí.
			6. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, musí byť vyjadrená v EUR (Eurách) s presnosťou na dve desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH [pri vkladaní do systému JOSEPHINE označená ako „Jednotková cena (kritérium hodnotenia)“].
			7. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
			8. Ponuka uchádzača predložená po uplynutí lehoty na predkladanie ponúk sa elektronicky neotvorí.
			9. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
			10. **Uchádzači sú svojou ponukou viazaní do uplynutia lehoty viazanosti ponúk, ktorá je do 16.11.2020.**
			11. Všetky náklady a výdavky spojené s prípravou a predložením ponuky, bez ohľadu na výsledok verejného obstarávania, znáša uchádzač, a to bez nároku na ich náhradu voči verejnému obstarávateľovi.
		2. Obsah ponuky (čo musí ponuka obsahovať)
			1. Uchádzač predloží doklady preukazujúce splnenie podmienok účasti určených verejným obstarávateľom v Oznámení o vyhlásení verejného obstarávania, oddiel III.1) PODMIENKY ÚČASTI. Uchádzač môže v zmysle § 39 ZVO predbežne nahradiť doklady na preukázanie splnenia podmienok účasti predložením Jednotného európskeho dokumentu (JED).
			2. Písomné vyhlásenie uchádzača podľa vzoru uvedeného v časti F. týchto súťažných podkladov, že súhlasí s obsahom návrhu kúpnej zmluvy podľa časti B. týchto súťažných podkladov. Dokument musí byť podpísaný osobou oprávnenou konať za uchádzača.
			3. Riadne vyplnený návrh na plnenie kritérií podľa vzoru uvedeného v časti E. týchto súťažných podkladov. Ak uchádzač nie je platcom DPH, uvedie pre sadzbu DPH v % slovné spojenie "Neplatca DPH". Ak je uchádzač platcom DPH, uvedie príslušnú sadzbu DPH. Všetky vkladané hodnoty musia byť zadané s presnosťou na dve desatinné miesta.
			4. Uvedenie podielu zákazky, ktorý má uchádzač v úmysle zadať subdodávateľom, navrhovaných subdodávateľov a predmety subdodávok (čo konkrétne bude subdodávateľ plniť) podľa vzoru uvedeného v časti G. týchto súťažných podkladov. Navrhovaný subdodávateľ musí spĺňať podmienky účasti týkajúce sa osobného postavenia podľa § 32 ods. 1 ZVO a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZVO. Splnenie podmienok účasti týkajúcich sa osobného postavenia podľa § 32 ods. 1 ZVO sa preukazuje spôsobom podľa bodu 3.1. súťažných podkladov.
			5. V prípade, ak na základe dohody o plnomocenstve podpíše ponuku v mene uchádzača iná osoba, tak ponuka uchádzača musí obsahovať ako svoju súčasť aj príslušnú **plnú moc**.
			6. V prípade skupiny dodávateľov uchádzač predloží vystavenú plnú moc pre jedného z členov skupiny, ktorý bude oprávnený prijímať pokyny za všetkých členov skupiny a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
			7. Zoznam dôverných informácií s identifikáciou čísla strany a textu obsahujúceho dôverné informácie, ak ich ponuka obsahuje.
			8. Ak uchádzač nevypracoval ponuku sám, uvedie v ponuke informáciu o osobe, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
			9. Potvrdenie výrobcu zariadenia, že je oprávnený udeliť verejnému obstarávateľovi nevýhradný, neprevoditeľný a územne a časovo neobmedzený súhlas na používanie softvéru, nainštalovaného na zariadení, aktualizácií softvéru a aktivačných licencií tzv. nevýhradnú licenciu v súlade s licenčnou politikovu výrobcu zariadenia a zákonom č. 185/2015 Z. z. Autorský zákon.
			10. Uchádzač predloží potvrdenie vystavené výrobcom dodávaných tovarov, že uchádzač je autorizovaným a certifikovaným partnerom výrobcu dodávaných tovarov, a je oprávnený predávať a inštalovať tieto tovary na území Slovenskej republiky.
		3. Rozdelenie zákazky na časti
			1. Zákazka nie je rozdelená na časti.
			2. Ponuka musí byť predložená na celý rozsah predmetu zákazky a na všetky položky predmetu zákazky.
		4. Zábezpeka
			1. Verejný obstarávateľ nevyžaduje, aby uchádzač zabezpečil viazanosť svojej ponuky zábezpekou.

## Otváranie a vyhodnocovanie ponúk

* + 1. Otváranie ponúk
			1. Otváranie ponúk sa uskutoční elektronicky.
			2. Otváranie ponúk sa uskutoční dňa **20.05.2020 o 10:00 hod.** na adrese verejného obstarávateľa uvedenej na prvej strane týchto súťažných podkladov.
			3. Otváraním ponúk elektronicky prostredníctvom systému JOSEPHINE sa rozumie jej sprístupnenie komisii.
			4. Ponuky budú uchádzačom sprístupnené „on-line“. Miestom „on-line“ sprístupnenia ponúk je webová adresa <https://josephine.proebiz.com/> a totožná záložka ako pri predkladaní ponúk.
			5. „On-line“ sprístupnenia ponúk sa môže zúčastniť iba uchádzač, ktorý predložil ponuku v lehote na predkladanie ponúk. Pri „on-line“ sprístupnení ponúk budú zverejnené informácie podľa § 52 ods. 2 ZVO. Všetky prístupy do tohto „on-line“ prostredia zo strany uchádzačov bude systém JOSEPHINE logovať a budú súčasťou protokolov v danom obstarávaní.
		2. Vyhodnotenie splnenia podmienok účasti a vyhodnocovanie ponúk
			1. Pri tejto verejnej súťaži verejný obstarávateľ postupuje podľa § 66 ods. 7 druhá veta ZVO, t. j. vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Verejný obstarávateľ vyhodnotí u uchádzača, ktorý sa umiestnil na prvom mieste v poradí splnenie podmienok účasti a požiadaviek na predmet zákazky. Ak dôjde k vylúčeniu uchádzača alebo jeho ponuky, verejný obstarávateľ následne vyhodnotí splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.
			2. Ponuky uchádzačov sa budú vyhodnocovať v súlade s príslušnými ustanoveniami ZVO (§ 40,
			§ 53).

## Ukončenie súťaže

* + 1. Informácia o výsledku vyhodnotenia ponúk
			1. Verejný obstarávateľ po vyhodnotení ponúk, a po skončení postupu podľa § 55 ods. 1 ZVO a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi umiestnenému na prvom mieste v poradí oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.
		2. Súčinnosť úspešného uchádzača potrebná na uzavretie zmluvy
			1. Uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehôt určených ZVO, ak boli na jej uzavretie písomne vyzvaní.
			2. Verejný obstarávateľ v súlade s § 11 ZVO neuzavrie zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
			3. Verejný obstarávateľ vyžaduje, aby úspešný uchádzač najneskôr v čase uzavretia  zmluvy uviedol zoznam všetkých známych subdodávateľov a údaje o osobe oprávnenej konať za subdodávateľa, v rozsahu meno a priezvisko, adresa pobytu, dátum narodenia.
			4. Verejný obstarávateľ požaduje predloženie originálov dokladov, resp. ich úradne overených kópií od úspešného uchádzača v rámci súčinnosti potrebnej na uzavretie zmluvy podľa bodu 9. týchto súťažných podkladov v zmysle ZVO, a to v súlade s § 20 ods. 1 v spojení s § 56 ZVO **v elektronickej forme**. Na ten účel je potrebné využiť služby osoby - napr. poštový podnik, advokát, notár, vykonávajúcej konverziu (transformácia listinného dokumentu do elektronickej podoby) postupom zaručenej konverzie podľa § 35 ods. 1 písm. b) zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení.
		3. Uzavretie zmluvy
			1. Výsledkom postupu verejného obstarávania bude uzavretie kúpnej zmluvy s  úspešným uchádzačom v súlade s opisom predmetu zákazky.
			2. Podrobné vymedzenie zmluvných podmienok dodania požadovaného predmetu zákazky je vyjadrené vo forme návrhu kúpnej zmluvy, ktorý je uvedený v časti B. týchto súťažných podkladov.
			3. Uzavretá kúpna zmluva nesmie byť v rozpore so súťažnými podkladmi a s ponukou predloženou úspešným uchádzačom.
			4. Verejný obstarávateľ môže uzavrieť kúpnu zmluvu s úspešným uchádzačom najskôr jedenásty deň odo dňa odoslania informácie o výsledku vyhodnotenia ponúk podľa ZVO, ak nenastali skutočnosti, ktoré majú vplyv na uzavretie zmluvy podľa § 56 ZVO.

## Ostatné

* + 1. Zdroj finančných prostriedkov
			1. Zákazka bude financovaná z Európskeho poľnohospodárskeho fondu pre rozvoj vidieka pre programové obdobie 2014-2020.
			2. Verejný obstarávateľ neposkytuje zálohy ani preddavky na úhradu nákladov spojených s plnením kúpnej zmluvy. Platobné podmienky sú uvedené v návrhu kúpnej zmluvy v časti B.  týchto súťažných podkladov.
		2. Skupina dodávateľov
			1. Na účely účasti vo verejnom obstarávaní musí skupina dodávateľov stanoviť vedúceho člena skupiny dodávateľov, rozsah jeho kompetencií a určenie kontaktných údajov pre komunikáciu v danom verejnom obstarávaní. Všetci členovia skupiny dodávateľov musia udeliť písomné plnomocenstvo jednému z členov skupiny dodávateľov (vedúci člen skupiny), na všetky úkony spojené s účasťou v danom verejnom obstarávaní a na konanie v mene všetkých členov skupiny dodávateľov počas celého procesu verejného obstarávania, prijímať pokyny v tomto verejnom obstarávaní a konať v mene skupiny pre prípad prijatia ponuky, podpisu kúpnej zmluvy a komunikácie.
			2. Skupina dodávateľov sa v zmysle § 2 ods. 5 ZVO považuje za uchádzača.
		3. Variantné riešenie
			1. Verejný obstarávateľ nepovoľuje predloženie variantných riešení a na variantné riešenia, ktoré budú predložené, nebude prihliadať.

# Návrh kúpnej zmluvy

**Kúpna zmluva**

**uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov**

**a na základe zákona č. 343/2015 Z. z. o verejnom obstarávaní a o zmene a doplnení niektorých**

**zákonov (ďalej len „zmluva“)**

Číslo zmluvy kupujúceho:

Číslo zmluvy predávajúceho:

**Zmluvné strany**

**Kupujúci: Slovenská republika zastúpená Ministerstvom pôdohospodárstva a rozvoja vidieka Slovenskej republiky**

Sídlo:Dobrovičova 12, 812 66 Bratislava

**Z**astúpený:

Osoba zodpovedná za

plnenie zmluvy: Ing. Miroslav Motolík, riaditeľ útvaru informačných a komunikačných technológií

IČO: 00156621

DIČ: 2021291382

Bankové spojenie: Štátna pokladnica Bratislava

IBAN: SK66 8180 0000 0070 0008 1105

(ďalej len „kupujúci“)

 a

**Predávajúci:**

Sídlo: [x]

Zastúpený: [x]

Osoba zodpovedná za

plnenie zmluvy: [x]

IČO: [x]

DIČ: [x]

IČ DPH: [x]

Bankové spojenie: [x]

IBAN: [x]

Číslo účtu: [x]

Zapísaný: [x]

(ďalej len „predávajúci“)

(kupujúci a predávajúci ďalej spolu ako ,,zmluvné strany“)

**Preambula**

1. Táto zmluva sa uzatvára ako výsledok verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) na predmet zákazky: „Rozšírenie kapacity“.

2. Práva a povinnosti zmluvných strán neupravené v tejto zmluve sa riadia okrem ZVO tiež súvisiacimi právnymi predpismi Slovenskej republiky (ďalej len „SR“), ktorými sú najmä zákon č. 513/1991 Zb. Obchodný zákonník v znení neskorších predpisov (ďalej len „OZ“), zákon č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZPVS“).

**Článok I - Predmet zmluvy**

1.1 Predmetom tejto zmluvy je záväzok predávajúceho dodať kupujúcemu:

a) nové hardvérové rozširujúce jednotky, pre rozšírenie kapacity diskového poľa IBM Storwize V5030 (ďalej len „zariadenie“) vrátane softvéru a jeho aktualizácií nainštalovaného na príslušnom zariadení v počte 2 ks podľa špecifikácie uvedenej v prílohe č. 1. tejto zmluvy,

b) 2 ks rozširujúcich hardvérových licencií na aktiváciu 12 ks portov pre rozšírenie pripojenia 2 ks existujúcich SAN prepínačov Lenovo Flex System FC5022 16Gb SAN v počte 2 ks (v celkovom počte 24 ks portov) (ďalej len „licencie“) („zariadenia“ a „licencie“ ďalej spolu len „tovary“) podľa ktoré sú bližšie špecifikované v článku VII, bod 7. 1 tejto zmluvy a špecifikácie uvedenej v prílohe č. 1. tejto zmluvy.

1.2 Súčasťou predmetu zmluvy je dodanie blokovej schémy zapojenia zariadení, návod na používanie zariadení vydaný výrobcom zariadení v slovenskom jazyku, výrobcom predpísané technické podmienky na používanie zariadení v slovenskom jazyku (ďalej len „návody“) a to v elektronickej podobe nahraté na pevnom nosiči údajov vo formáte „pdf“ a v listinnej forme najneskôr v dohodnutý deň podľa článku IV, bod 4.7 tejto zmluvy.

1.3 Súčasťou predmetu zmluvy je poskytnúť kupujúcemu najmä nasledujúce služby:

a) montáž, inštalácia, prepojenie dodaných zariadení s existujúcimi zariadeniami, sfunkčnenie, nastavenie, otestovanie dodaných tovarov v hardvérovom, softvérovom a informačno-komunikačnom prostredí objednávateľa ako funkčného celku (najmä výkonu zariadení, vstupno/výstupných operácií, funkčnosti a prepojenia s existujúcimi zariadeniami, sledovaním zasielania chybových hlásení),

b) migrácia obsahu virtuálnych serverov objednávateľa, na ktorých sú prevádzkované softvéry a uložené dáta rôzneho typu, štruktúry (napr. geografické priestorové údaje, grafické rastrové a vektorové údaje, tabuľkové a textové údaje v rozsahu do 20TB) z existujúcich zariadení na zariadenia dodané na základe plnenia predmetu tejto zákazky, v predpokladanom rozsahu najviac 40 virtuálnych serverov v plnej prevádzke bez vypnutia virtuálnych serverov,

c) vypracovanie správy z otestovania zariadení, ktorej obsahom bude minimálne uvedenie dosiahnutého výkonu zariadení v hardvérovom, softvérovom a informačno-komunikačnom prostredí objednávateľa, počet vstupno/výstupných operácií, počet a druhy zaslaných chybových hlásení, spôsob odstránenie deklarovaných chýb, informácia z úspešnosti migrácie dát,

d) písomné prehlásenie predávajúceho, že zariadenia sú plne integrované do hardvérového, softvérového a informačno-komunikačného prostredia kupujúceho a sú v produkčnej prevádzke,

 likvidáciu odpadu vzniknutého pri plnení predmetu tejto zmluvy (ak platné právne predpisy SR vyžadujú podľa druhu vzniknutého odpadu, tak aj ekologickú likvidáciu tohto vzniknutého odpadu), upratanie miesta plnenia,

záruka na tovary a služby v trvaní 36 mesiacov

Písm. a) až e) tohto bodu sa označujú ďalej ako „súvisiace služby“).

1.4 Súčasťou predmetu zmluvy je poskytnutie kupujúcemu školenia v sídle kupujúceho pre 4 poverených zamestnancov kupujúceho (ďalej len „školenie“). Školenie zahŕňa najmä ukážku prepojenia zariadení, používanie a obsluhu zariadení a testovanie funkčnosti zariadení ako funkčného celku, v priestoroch podľa požiadaviek kupujúceho.

**Článok II - Cena**

2.1 Cena za predmet zmluvy bola stanovená na základe výsledku verejného obstarávania v zmysle ZVO a v súlade so zákonom NR SR č. 18/1996 Z. z. o cenách v znení neskorších predpisov, v spojení s vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.

2.2 Cena za predmet zmluvy je stanovená ako súčet jednotkových cien zariadení a  licencií, podľa článku I bod 1.1 tejto zmluvy a podľa prílohy č. 2 tejto zmluvy a je vo výške ........................................ eur bez DPH, ........................................ eur s DPH (slovom: ....................................................................................... eur s DPH). Cena je konečná a v cene sú zahrnuté všetky náklady predávajúce súvisiace a vynaložené s dodaním predmetu tejto zmluvy (napr. clá, daňové poplatky, DPH, správne poplatky, dopravné náklady, súvisiace služby, školenie, ekologická likvidácia odpadu, záruka, príp. iné ostatné súvisiace poplatky).

**Článok III - Platobné podmienky**

3.1 Predmet zmluvy bude financovaný z Európskeho poľnohospodárskeho fondu pre rozvoj vidieka pre programové obdobie 2014-2020 (ďalej len „program EÚ“).

3.2 V čase verejného obstarávania predmetu tejto zmluvy, má kupujúci schválený projekt financovaný z technickej pomoci v rámci programu EÚ: Program rozvoj vidieka SR 2014-2020 (PRV SR 2014-2020), z ktorého bude predmet zmluvy vo výške 100% s DPH hradený.

3.3 Kupujúci uhradí cenu za predmet zmluvy uvedenú v článku II, bod 2.2 tejto zmluvy na základe faktúry vystavenej predávajúcim po skutočnom dodaní a celkovom protokolárnom prevzatí predmetu zmluvy podľa článku IV bodu 4.3, a to v lehote šesťdesiat (60) kalendárnych dní odo dňa doručenia faktúry kupujúcemu. Zmluvné strany výslovne uvádzajú, vzhľadom na skutočnosť, že predmet tejto zmluvy, podľa článku I, je financovaný zo zdrojov programov EÚ, je lehota splatnosti faktúry v súlade s ustanovením § 340b Obchodného zákonníka a nie je v hrubom nepomere k právam a povinnostiam predávajúceho podľa ustanovenia § 369d Obchodného zákonníka.

3.4 Faktúru je predávajúci povinný doručiť kupujúcemu listovou zásielkou alebo iným preukázateľným spôsobom na adresu sídla kupujúceho. Faktúra bude vystavená kupujúcemu po zrealizovaní dodania predmetu tejto zmluvy na základe a preberacieho a odovzdávacieho protokolu (ďalej len „protokol“) podľa prílohy č. 3 tejto zmluvy podpísaného určenými zamestnancami zmluvných strán a bez výhrad kupujúceho. Ak predávajúcemu správca fakturačného systému podľa zákona č. 215/2019 o zaručenej elektronickej fakturácii a centrálnom ekonomickom systéme a o doplnení niektorých zákonov (ďalej len „ZEF“) vytvoril do dátumu vystavenia faktúry osobný profil podľa ZEF, musí predávajúci doručiť faktúru v súlade so ZEF.

3.5 Faktúra musí obsahovať jednotlivé položky plnenia predmetu zmluvy, ich presné názvy a počty a všetky náležitosti účtovného dokladu podľa zákona č. 431/2002 Z. z. o účtovníctve v znení neskorších predpisov a náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. Ak predávajúcemu správca fakturačného systému podľa zákona ZEF vytvoril do dátumu vystavenia faktúry osobný profil podľa ZEF, musí faktúra spĺňať aj náležitosti zaručenej elektronickej faktúry podľa ZEF. Faktúra musí byť vyhotovená v súlade s touto zmluvou, vrátene znenia príloh a dodatkov. Za správne vyhotovenie faktúry zodpovedá v plnom rozsahu predávajúci.

3.6 Faktúra bude uhradená zo zdrojov v rámci programov EÚ, musí ďalej obsahovať náležitosti predpísané v zmysle zákona č. 222/2004 Z. z. o DPH v znení neskorších predpisov ako aj čiastku DPH a okrem toho musí faktúra obsahovať:

- názov zákazky,

- predmet úhrady,

- IČO, DIČ kupujúceho, názov/obchodné meno kupujúceho,

- číslo tejto zmluvy kupujúceho, číslo dodatku k tejto zmluve kupujúceho,

- cenu k úhrade spolu,

- číslo účtu predávajúceho vo formáte IBAN,

- splatnosť faktúry (60 dní),

- musí byť označená textom „**financované z prostriedkov EPFRV**“,

- ak nie je vystavený dodací list a na faktúre sú uvedené všetky potrebné náležitosti, na faktúre uvádzať text „**faktúra slúži zároveň ako dodací list**“.

3.7 Povinnou prílohou k faktúre je protokol podpísaný poverenými zamestnancami zmluvných strán a bez výhrad kupujúceho podľa prílohy č. 3 tejto zmluvy.

3.8 V prípade, ak faktúra nebude obsahovať náležitosti podľa bodu 3.3, 3.5, 3.6 tohto článku a prílohy podľa bodu 3.7 tohto článku alebo kupujúci zistí iné chyby, kupujúci má právo vrátiť faktúru predávajúcemu v lehote splatnosti na doplnenie alebo prepracovanie (ďalej len „opravená faktúra“), s uvedením konkrétnych dôvodov pre jej doručenie späť bez zaplatenia, pričom počas tejto doby lehota splatnosti neplynie a nová lehota splatnosti v dĺžke šesťdesiat (60) kalendárnych dní začne plynúť dňom doručenia opravenej faktúry.

3.9 Úhrada za predmet tejto zmluvy na základe doručenej faktúry bude realizovaná kupujúcim výhradne prevodným príkazom.

3.10 Predávajúcemu sa nebude poskytovať žiadna záloha na úhradu nákladov spojených s plnením predmetu tejto zmluvy.

**Článok IV - Dodacie podmienky**

4.1 Predmet zmluvy uvedený v článku I tejto zmluvy bude predávajúcim dodaný kupujúcemu do miesta plnenia nový, nerozbalený, v originálnych neporušených obaloch od výrobcu týchto tovarov a bez známok porušenia originálnych lepiacich pások a/alebo iných ochranných prvkov od výrobcu týchto tovarov, nepoužívaný, nepoškodený v požadovanej kvalite podľa technickej špecifikácie uvedenej v prílohe č. 1 tejto zmluvy. Tovar nesmie byť recyklovaný, repasovaný, renovovaný, otvorený, zapínaný, opätovne zabalený.

4.2 Kupujúci je oprávnený odmietnuť prevzatie tovaru v čase dodania od predávajúceho v prípade, ak tovar nie je dodaný v súlade s touto zmluvou, t. j. tovar vykazuje chyby – najmä poškodený alebo otvorený obal tovaru, porušené originálne lepiace pásky a/alebo iné ochranné prvky použité pri balení tovaru. Kupujúci takýto tovar od predávajúceho neprevezme a vyhotoví fotodokumentačný dôkazný materiál, ktorý bezodkladne zašle predávajúcemu v súlade s bodom 4.6 tohto článku.

4.3 Po poskytnutí plnenia podľa článku I tejto zmluvy bude vypracovaný protokol v troch (3) rovnopisoch, ktorý podpíšu určení zamestnanci zmluvných strán. Ak kupujúci vyznačí na protokole výhrady, predávajúci ich v stanovenom termíne odstráni a následne po odstránení výhrad bude vypracovaný nový protokol s novým číslom protokolu.

4.4 Celkovým protokolárnym prevzatím predmetu tejto zmluvy sa rozumie podpísanie posledného protokolu bez výhrad kupujúceho. Od dátumu uvedeného na protokole podľa tohto bodu je tovar plne prevádzkyschopný, t. j. v produkčnej prevádzke.

4.5 Termín dodania predmetu tejto zmluvy je najneskôr do šesť (6) mesiacov od dátumu účinnosti tejto zmluvy.

4.6 Komunikácia pri plnení predmetu tejto zmluvy, oznamovanie, odovzdanie a prevzatie predmetu zmluvy bude vykonané určenými zamestnancami zmluvných strán, kde určený zamestnanec predávajúceho je ............................................., e-mailová adresa: ........................................................ a určený zamestnanec kupujúceho je Mgr. Roman Branderský, e-mailová adresa: roman.brandrersky@land.gov.sk.

4.7 Miestom plnenia pre potreby tejto zmluvy je sídlo kupujúceho Ministerstvo pôdohospodárstva a rozvoja vidieka Slovenskej republiky, Dobrovičova 12, 812 66 Bratislava – Staré mesto.

4.8 Predávajúci je povinný oznámiť kupujúcemu prostredníctvom určených zamestnancov (telefonicky alebo emailom) deň dodania predmetu zmluvy minimálne 3 pracovné dni vopred. Predmet zmluvy predávajúci dodá kupujúcemu do miesta plnenia v pracovných dňoch v čase od 8:00 do 15:00 hod., ak sa zmluvné strany nedohodnú inak.

**Článok V - Povinnosti kupujúceho**

5.1 Kupujúci je povinný prevziať predmet zmluvy v dohodnutý deň podľa článku IV, bod 4.8 medzi predávajúcim a kupujúcim a zaplatiť cenu podľa podmienok uvedených v tejto zmluve.

5.2 Kupujúci je povinný používať predmet zmluvy výhradne pre vlastnú potrebu, neposkytovať k užívaniu tretím osobám, využívať predmet zmluvy v súlade s dobrými mravmi.

5.3 Kupujúci je povinný bez zbytočného odkladu oznámiť predávajúcemu všetky okolnosti, ktoré zistil pri plnení predmetu tejto zmluvy.,.

5.4 Kupujúci je povinný oznámiť druhej zmluvnej strane zmenu adresy sídla, korešpondenčnej adresy na doručovanie, zmenu určených zamestnancov na plnenie predmetu tejto zmluvy a iných skutočností majúcich vplyv na predmet plnenia tejto zmluvy, a to do troch (3) dní od uskutočnenia takejto zmeny.

5.5 Kupujúci je povinný zaslať včas predávajúcemu pokyny na označenie dokumentov vyhotovených predávajúcim v súvislosti s plnením predmetu tejto zmluvy v zmysle článku VI, bod 6.7 tejto zmluvy.

**Článok VI - Povinnosti predávajúceho**

6.1 Predávajúci je povinný dodať predmet zmluvy riadne a včas, v požadovanej technickej špecifikácii b) podľa prílohy č. 1 tejto zmluvy, poskytnúť kupujúcemu montáž, inštaláciu, prepojenie, sfunkčnenie, nastavenie a testovanie dodaných tovarov v hardvérovom, softvérovom a informačno-komunikačnom prostredí kupujúceho ako funkčného celku, elektroinštalačné práce, s potrebnými návodmi na jeho používanie a prevádzku a umožniť kupujúcemu prevzatie predmetu zmluvy a nadobudnutie vlastníckeho práva k predmetu zmluvy.

6.2 Predávajúci predloží certifikát o platnosti záruky na dodané tovary poskytovanej výrobcom na požadované obdobie podľa článku I, bod 1.3, písm. g) tejto zmluvy a zároveň poskytne link (webovú adresu) na webový nástroj pre overenie záruky poskytovanej výrobcom, ak je dostupná, a to elektronicky podľa článku IV, bod 4.6 tejto zmluvy alebo v listinnej forme na adresu sídla kupujúceho a to najneskôr v dohodnutý deň podľa článku IV, bod 4.8 tejto zmluvy.

6.3 Predávajúci je povinný bez zbytočného odkladu oznámiť kupujúcemu všetky okolnosti, ktoré zistil pri plnení predmetu tejto zmluvy.,.

6.4 Predávajúci je povinný oznámiť druhej zmluvnej strane zmenu adresy sídla, korešpondenčnej adresy na doručovanie, zmenu určených zamestnancov na plnenie predmetu tejto zmluvy a iných skutočností majúcich vplyv na predmet plnenia zmluvy, a to do 3 dní od uskutočnenia takejto zmeny.

6.5 Predávajúci je povinný podľa článku I, bodu 1.4 tejto zmluvy zabezpečiť pre vybraných zamestnancov kupujúceho školenie v termíne najneskôr do 3 pracovných dní od predloženia písomného prehlásenia predávajúceho podľa článku I, bod 1.3 písm. d) tejto zmluvy.

6.6 V prípade, že pri plnení predmetu zmluvy vznikne odpad, predávajúci je povinný tento z miesta plnenia odstrániť a nakladať s odpadom podľa zákona č. 79/2015 Z. z. o odpadoch v znení neskorších predpisov. Na žiadosť kupujúceho je predávajúci povinný predložiť kupujúcemu potvrdenie o likvidácii odpadu vydané príslušným zberným miestom podľa zákona č. 79/2015 Z. z. o odpadoch v znení neskorších predpisov.

6.7 V zmysle Manuálu pre informovanie a komunikáciu v rámci PRV SR 2014-2020 predávajúci predmet zmluvy a jeho výstupy viditeľne označí symbolom Únie spolu s vysvetlením úlohy Únie prostredníctvom tohto znenia: „Európsky poľnohospodársky fond pre rozvoj vidieka: Európa investuje do vidieckych oblastí“, logom daného programu PRV SR 2014-2020 a logom MPRV SR podľa pokynov kupujúceho.

6.8 Na prezenčnú listinu a/alebo prezenčné listiny zo školenia, ktoré je súčasťou predmetu zmluvy, je predávajúci povinný použiť vzory tlačív, ktoré sú prílohami Metodického pokynu pre žiadateľov/prijímateľov o poskytnutie NFP z Technickej Pomoci PRV SR 2014-2020 pre MPRV SR a Poľnohospodársku platobnú agentúru a sú prístupné na webovom sídle kupujúceho na adrese http://www.mpsr.sk/index.php?navID=1108&navID2=1108&sID=43&id=12535.

6.9 Predávajúci je povinný umožniť a poskytnúť potrebnú súčinnosť kupujúcemu a oprávneným kontrolným zamestnancom kontrolných orgánov vykonávať u seba kontrolu obchodných dokumentov a vecnú a finančnú kontrolu v súvislosti s realizáciou predmetu tejto zmluvy podľa článku I tejto zmluvy ako aj v súvislosti s aktivitami financovanými zo zdrojov programu EÚ, a to aj po ukončení tohto zmluvného vzťahu v trvaní 5 rokov.

**Článok VII - Udelenie licencií (rozsah a spôsob)**

7.1 Predávajúci týmto udeľuje kupujúcemu nevýhradný, neprevoditeľný, časovo a územne neobmedzený súhlas (licencie) na používanie:

a) softvéru nainštalovaného na zariadení podľa článku I bod 1.1 písm. a) tejto zmluvy a dodávaného so zariadením, tzv. nevýhradná licencia v súlade s licenčnou politikovu výrobcu zariadenia a zákonom č. 185/2015 Z. z. Autorský zákon,

b) hardvérových licencií na rozšírenie pripojenia SAN prepínača Lenovo Flex System FC5022 16Gb SAN, t. j spolu na 24 licencovaných portov – tzn. 2 ks licencií, na plnú funkcionalitu SAN prepínačov Lenovo Flex System FC5022 16Gb SAN v súlade s licenčnou politikovu výrobcu SAN prepínačov Lenovo Flex System FC5022 16Gb SAN.

7.2 Predávajúci týmto udeľuje kupujúcemu nevýhradný, neprevoditeľný a územne neobmedzený súhlas a časovo obmedzený súhlas (licencie) na používanie aktualizácií softvéru nainštalovaného na zariadení podľa článku I bod 1.1 písm. a) tejto zmluvy a dodávaného so zariadením počas doby 36 mesiacov, tzv. nevýhradná licencia v súlade s licenčnou politikovu výrobcu zariadenia a zákonom č. 185/2015 Z. z. Autorský zákon.

7.3 Predávajúci udeľuje kupujúcemu nevýhradné licencie na všetky známe spôsoby použitia softvéru a aktualizovaného softvéru podľa bodu 7.1 písm. a) a 7.2 tohto článku.

7.4 Kupujúci je povinný všetky nadobudnuté licencie na základe tejto zmluvy chrániť pred neoprávneným užívaním a neposkytnúť licencie tretej osobe.

7.5 Kupujúci ďalej vyhlasuje, že práva k licenciám podľa bodu 7.1 a 7.2 tohto článku tejto zmluvy nie sú/nebudú zaťažené inými právami tretích osôb, ktoré by bránili ich riadnemu použitiu kupujúcemu, ani inými právnymi vadami. V prípade, že si tretia osoba uplatní nárok proti kupujúcemu z titulu porušenia práv, predávajúci sa zaväzuje nahradiť kupujúcemu všetku škodu, ktorá vznikne kupujúcemu v dôsledku uplatnenia nároku treťou osobou, a to v plnej výške.

7.6 Licencie podľa bodu 7.1 tohto článku budú dodané predávajúcim kupujúcemu ako elektronické, inštalačné súbory budú dodané bezpečnými elektronickými komunikačnými nástrojmi a to zaslaním na podľa článku IV, bod. 4.6 alebo predávajúci zabezpečí kupujúcemu vzdialený bezpečný prístup k licenčným kľúčom prostredníctvom portálu výrobcu tovarov. Požadujeme jazykovú verziu pre slovenský jazyk, ak je k dispozícií.

7.7 Predávajúci je povinný zabezpečiť pre kupujúceho bezpečný elektronický prístup k portálu výrobcu tovarov na získanie aktualizácii softvéru podľa bodu 7.2 tohto článku nainštalovaného u kupujúceho na zariadení podľa článku I bod 1.1 písm. a) tejto zmluvy.

**Článok VIII - Záruka a reklamácie**

8.1 Predávajúci poskytuje kupujúcemu záruku na akosť predmetu tejto zmluvy podľa článku I tejto zmluvy po dobu 36 mesiacov (ďalej len „záručná doba“), spôsobom uvedeným v prílohe č. 1 tejto zmluvy odo dňa podpísania protokolu podľa prílohy č. 3 tejto zmluvy v súlade s článkom IV bod 4.4 tejto zmluvy.

8.2 Predávajúci bude poskytovať kupujúcemu záručný servis na predmet tejto zmluvy v záručnej dobe. Ak sa v priebehu plynutia záručnej doby objaví chyba alebo výrobná chyba predmetu tejto zmluvy, predávajúci je povinný zabezpečiť odstránenie chyby bezodplatne, najneskôr v termíne uvedenom v technickej špecifikácií predmetu zákazky podľa prílohy č. 1 tejto zmluvy od doručenia oznámenia chyby (ďalej len „reklamácia“) kupujúcim. Počas doby odstraňovania chyby predmetu tejto zmluvy, na žiadosť kupujúceho, je predávajúci povinný poskytnúť kupujúcemu, v prípade potreby, náhradné tovary rovnakého charakteru ako dodané tovary alebo zabezpečiť iné vhodné náhradné riešenie na zabezpečenie plynulej prevádzky existujúceho hardvérového, softvérového a informačno-komunikačného prostredia kupujúceho.

 8.3 Reklamáciu predmetu tejto zmluvy vykoná určený zamestnanec kupujúceho podľa článku IV, bod 4.6 tejto zmluvy.

8.4 Reklamácia predmetu tejto zmluvy musí obsahovať nasledovné údaje:

a) číslo a dátum uzatvorenia tejto zmluvy, príp. dodatku k tejto zmluve;

b) názov predmetu tejto zmluvy, ktorý je predmetom reklamácie (tovary, služby, návody a pod.);

c) podrobný opis, ako sa chyba prejavuje;

d) dátum protokolárneho prevzatia predmetu zmluvy;

e) prílohu - oskenovaný protokol;

f) kontaktné údaje zamestnanca kupujúceho, ktorý bude predmetnú reklamáciu vybavovať za kupujúceho, jeho meno a priezvisko, e-mailový a telefonický kontakt.

8.5 Predávajúci nenesie žiadnu zodpovednosť za chyby, ktoré boli spôsobené neodbornou prevádzkou, obsluhou a údržbou zariadení kupujúcim.

8.6 V prípade reklamácií predmetu tejto zmluvy budú zmluvné strany postupovať podľa príslušných ustanovení OZ a ostatných všeobecne záväzných právnych predpisov SR.

**Článok IX - Zmluvné pokuty**

9.1 V prípade porušenia povinnosti predávajúceho uvedenej v bode 4.5 v nadväznosti na bod 4.8, t. j. omeškanie predávajúceho o viac ako 15 dní  s dodaním predmetu tejto zmluvy podľa článku I bod 1.1 tejto zmluvy, , je kupujúci oprávnený účtovať predávajúcemu zmluvnú pokutu vo výške 0,05% z ceny za predmet zmluvy s DPH uvedenej v článku II, bod 2.2 za každý začatý deň omeškania.

9.2 V prípade porušenia povinnosti predávajúceho uvedenej v bode 6.1 tejto zmluvy, je kupujúci oprávnený uplatniť si voči predávajúcemu zmluvnú pokutu vo výške 5 % z ceny za predmet tejto zmluvy.

9.3 V prípade porušenia povinnosti predávajúceho uvedenej v bode 6.7 tejto zmluvy, je kupujúci oprávnený uplatniť si voči predávajúcemu zmluvnú pokutu vo výške 1.000,00 eur.

9.4 V prípade porušenia povinnosti predávajúceho uvedenej v bode 6.9 tejto zmluvy, je kupujúci oprávnený uplatniť si voči predávajúcemu zmluvnú pokutu vo výške 2.000,00 eur.

9.5 V prípade porušenia povinnosti predávajúceho uvedenej v bode 7.7 tejto zmluvy, je kupujúci oprávnený uplatniť si voči predávajúcemu zmluvnú pokutu vo výške 10.000,00 eur.

9.6 Zaplatenie zmluvnej pokuty nezbavuje predávajúceho povinnosti dodať príslušné omeškané plnenie predmetu tejto zmluvy za podmienok uvedených v tejto zmluve.

9.7 V prípade omeškania kupujúceho s plnením peňažného záväzku 60 dní po dobe splatnosti doručenej faktúry podľa článku III bodu 3.3 tejto zmluvy je predávajúci oprávnený fakturovať kupujúcemu úrok z omeškania vo výške 0,05% z dlžnej sumy za každý deň omeškania.

9.8 Rozhodnutie požadovať zaplatenie zmluvnej pokuty oznámi oprávnená strana doručením penalizačnej faktúry druhej zmluvnej strane.

9.9 Uplatnením zmluvnej pokuty nie je dotknutý nárok zmluvných strán na náhradu škody spôsobenej porušením povinností podľa tejto zmluvy jednou zo zmluvných strán.

9.10 Predávajúci je v plnom rozsahu zodpovedný za stratu alebo poškodenie dát, ku ktorým preukázateľne došlo jeho zavinením pri migrácií dát, a to v plnej výške.

**Článok X**

**Vlastnícke právo**

10.1 Kupujúci nadobudne vlastnícke právo k zariadeniam a právo na používanie všetkých licencií nadobudnutých na základe tejto zmluvy po riadnom uhradení ceny predmetu zmluvy uvedenej v článku II, bod 2.2 tejto zmluvy.

**Článok XI - Doba trvania zmluvy**

11.1 Táto zmluva sa uzatvára na dobu určitú na 42 mesiacov od nadobudnutia jej účinnosti podľa článku XIII bod 13.4 tejto zmluvy, pričom ukončenie platnosti tejto zmluvy nemá vplyv na dĺžku trvania záruky na plnenia podľa tejto zmluvy.

11.2 Túto zmluvu je možné ukončiť:

a) výpoveďou kupujúceho bez uvedenia dôvodu v mesačnej výpovednej lehote, ktorá začína plynúť od prvého dňa mesiaca nasledujúceho po doručení písomnej výpovede druhej zmluvnej strane,

b) písomnou dohodou zmluvných strán o skončení tejto zmluvy. V prípade zániku tejto zmluvy písomnou dohodou zmluvných strán o jej skončení, zaniká táto zmluva dňom uvedeným v dohode o jej skončení. V dohode o skončení tejto zmluvy zmluvné strany upravia aj ich vzájomné nároky vzniknuté z plnenia povinností alebo z ich porušenia druhou zmluvnou stranou, ktoré existujú ku dňu zániku tejto zmluvy.

c) odstúpením kupujúceho v prípade podstatného porušenia tejto zmluvy predávajúcim, za ktoré sa na účely tejto zmluvy považuje stav, ak predávajúci mešká s termínom dodania predmetu tejto zmluvy podľa článku IV, bod 4.5 tejto zmluvy alebo predmet zmluvy uvedený v článku I, bod 1.1 tejto zmluvy nemá požadované náležitosti a technické vlastnosti podľa článku IV, bod 4.1 tejto zmluvy alebo predávajúci nesplnil záväzok podľa článku VII a prílohy č. 1 tejto zmluvy alebo nesplnil povinnosti podľa článku XII, bod 12.9 tejto zmluvy.

11.3 Odstúpenie od tejto zmluvy musí byť urobené v písomnej listinnej forme a je účinné dňom doručenia odstúpenia druhej zmluvnej strane alebo odmietnutím prevzatia odstúpenia druhou zmluvnou stranou.

11.4 Ukončením tejto zmluvy jej splnením alebo spôsobom podľa bodu 11.2 zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na zmluvné, resp. zákonné sankcie a úroky, ako aj nárok kupujúceho na bezplatné odstránenie zistených chýb plnenia predmetu tejto zmluvy, na ktoré sa vzťahuje záruka.

11.5 Kupujúci si vyhradzuje právo odstúpiť od zmluvy s predávajúcim, ak ešte nedošlo k plneniu zo strany predávajúceho na základe tejto zmluvy v prípade, že výsledky kontroly verejného obstarávania podľa preambuly, bod 1. tejto zmluvy zo strany riadiacich orgánov neumožňujú financovanie výdavkov vzniknutých z tohto verejného obstarávania alebo iných postupov z fondov financovaných z programov EÚ.

**Článok XII - Osobitné ustanovenia**

12.1 Kupujúci prehlasuje a zodpovedá za to, že je subjektom oprávneným v zmysle príslušných všeobecne záväzných právnych predpisov SR na dodanie predmetu tejto zmluvy. Kupujúci sa zaväzuje, že zabezpečí trvalé odborné organizovanie, riadenie a koordinovanie všetkých potrebných činností pri plnení predmetu podľa tejto zmluvy, všeobecne záväzných právnych predpisov SR, pokynov a interných predpisov kupujúceho.

12.2 Predávajúci zodpovedá za všetky škody, ktoré vznikli kupujúcemu nesplnením alebo porušením ustanovení tejto zmluvy a zo súvisiacich všeobecne záväzných právnych predpisov SR alebo omeškaním s ich plnením. Kupujúci je v takom prípade oprávnený požadovať od predávajúceho náhradu škody podľa OZ. Zodpovednosť za škodu vzniknutú zmluvným stranám sa bude posudzovať podľa ust. § 373 a nasl. OZ obidve zmluvné strany sa zaväzujú vyvinúť maximálne úsilie k predchádzaniu škôd a k minimalizácii vzniknutých škôd.

12.3 Poskytovanie plnení predmetu podľa tejto zmluvy môže byť uskutočnené až po nadobudnutí jej účinnosti.

12.4 Zmluvné strany sa dohodli, že právne vzťahy akokoľvek súvisiace s touto zmluvou sa budú riadiť právnym poriadkom SR. Zmluvné strany sa zároveň dohodli, že v prípade sporu, je na konanie príslušný súd SR.

12.5 Zmluvné strany sa zaväzujú, že si budú poskytovať potrebnú súčinnosť pri plnení záväzkov z tejto zmluvy a navzájom si budú oznamovať všetky okolnosti a informácie, ktoré môžu mať vplyv na plnenie predmetu tejto zmluvy.

12.6 Kupujúci umožní zamestnancom predávajúceho prístup do objektov a priestorov v mieste plnenia, na účely plnenia tejto zmluvy a len v nevyhnutnom rozsahu. Zamestnanci predávajúceho sa v mieste plnenia predmetu tejto zmluvy budú pohybovať výhradne v sprievode poverených zamestnancov kupujúceho.

12.7 Zamestnanci predávajúceho sú povinní pri plnení predmetu tejto zmluvy riadiť sa všeobecne záväznými právnymi predpismi SR o ochrane zdravia a bezpečnosti pri práci.

12.8 Predávajúci alebo jeho subdodávateľ sú povinní byť zapísaní v registri partnerov verejného sektora (ďalej len „register“) v zmysle ZPVS, táto povinnosť musí byť splnená pred podpisom tejto zmluvy. Predávajúci a jeho subdodávatelia musia spĺňať podmienku zápisu v registri počas celého trvania tejto zmluvy.

12.9 Kupujúci je oprávnený v súlade s § 19 ods. 3 ZVO odstúpiť od zmluvy, ak predávajúci nebol v čase uzavretia tejto zmluvy, ako aj počas jej trvania zapísaný v registri, alebo ak bol vymazaný z registra, v prípade, ak ZPVS takýto zápis predpokladá.

12.10 Predávajúci bez predchádzajúceho písomného súhlasu kupujúceho nemá právo previesť práva a povinnosti vyplývajúce z tejto zmluvy na tretiu osobu. Zmluvné strany sa výslovne dohodli, že bez predchádzajúceho písomného súhlasu kupujúceho nie je predávajúci oprávnený ani postúpiť akékoľvek pohľadávky tretej osobe, ktoré mu vznikli voči predávajúcemu podľa alebo na základe tejto zmluvy.

12.11 Predávajúci zodpovedá kupujúcemu za realizáciu predmetu zmluvy podľa článku I tejto zmluvy bez ohľadu na to, či predmet zmluvy realizoval sám alebo prostredníctvom tretích osôb – subdodávateľov.

12.12 Predávajúci je povinný písomne oznámiť kupujúcemu akúkoľvek zmenu údajov o subdodávateľoch, ktorých oznámil kupujúcemu do uzavretia tejto zmluvy, a to do piatich (5) pracovných dní odo dňa, keď predávajúci zmenil pôvodne oznámeného subdodávateľa alebo poveril vykonaním úkonov súvisiacich s plnením predmetu zmluvy nového subdodávateľa.

12.13 Ak v čase uzavretia zmluvy predávajúcemu neboli známi subdodávatelia a predávajúci má v úmysle realizovať predmet tejto zmluvy prostredníctvom subdodávateľa, zámer realizácie predmetu tejto zmluvy prostredníctvom subdodávateľa predávajúci bezodkladne písomne oznámi kupujúcemu s uvedením údajov o subdodávateľovi, osobe oprávnenej konať vo veciach plnenia tejto zmluvy za subdodávateľa a podiel plnenia zo zmluvy.

12.14 Predávajúci je povinný najneskôr päť (5) pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť kupujúcemu zámer zmeny subdodávateľa s uvedením identifikačných údajov pôvodného a/alebo nového subdodávateľa a osoby oprávnenej konať za subdodávateľa.

**Článok XIII - Záverečné ustanovenia**

13.1 Táto zmluva je uzatvorená podľa právneho poriadku SR, pričom práva, povinnosti a vzťahy zmluvných strán v tejto zmluve neupravené sa budú prednostne spravovať príslušnými ustanoveniami OZ, súvisiacimi všeobecne záväznými právnymi predpismi SR uvedenými v preambule tejto zmluvy a ostatnými súvisiacimi právnymi predpismi SR.

13.2 Túto zmluvu je možné meniť a dopĺňať iba uzatvorenými písomnými očíslovanými dodatkami po súhlase oboch zmluvných strán. Všetky dodatky budú označené poradovými číslami a podpísané štatutárnymi orgánmi zmluvných strán.

13.3 Táto zmluva sa vyhotovuje v piatich rovnopisoch, z ktorých kupujúci obdrží tri rovnopisy a predávajúci dva rovnopisy.

13.4 Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR (ďalej len „CRZ“) podľa § 47a Občianskeho zákonníka v platnom znení.

13.5 Zmluvné strany berú na vedomie, že zverejnenie tejto zmluvy v CRZ nie je porušením alebo ohrozením obchodného tajomstva.

13.6 Zmluvné strany prehlasujú, že zmluva neobsahuje utajované skutočnosti, obchodné tajomstvo ani osobné údaje, ktoré by mali byť zvlášť chránené pred ich zverejnením, preto výslovne súhlasia so zverejnením tejto zmluvy a dodatkov v jej plnom rozsahu vrátane jej príloh v CRZ.

13.7 Neoddeliteľnou súčasťou tejto zmluvy sú prílohy:

Príloha č. 1 – Podrobná špecifikácia predmetu zmluvy,

Príloha č. 2 – Cenová kalkulácia,

Príloha č. 3 – Vzor preberacieho a odovzdávacieho protokolu

13.8 Oddeliteľnou súčasťou tejto zmluvy je príloha č. 4 – Zoznam subdodávateľov.

13.9 Zmluvné strany prehlasujú, že túto zmluvu uzatvárajú po jej dôkladnom prečítaní slobodne, na základe vlastnej vôle, vážne a nie v tiesni alebo za nápadne nevýhodných podmienok. Na znak súhlasu ju zmluvné strany podpísali.

|  |  |
| --- | --- |
| Za kupujúceho: | Za predávajúceho: |
| V Bratislave, dňa .......................  | V................................, dňa ......................... |
| ..........................................................(titul, meno a priezvisko, titul)funkciaMinisterstvo pôdohospodárstva a rozvoja vidieka Slovenskej republiky  | ............................................................(titul, meno a priezvisko, titul)funkciaObchodné meno predávajúceho |

**Príloha č. 1 ku Kúpnej zmluve**

**Podrobná špecifikácia predmetu zmluvy**

(Opis predmetu zákazky podľa súťažných podkladov)

**Príloha č. 2 ku Kúpnej zmluve**

**Cenová kalkulácia**

(Návrh na plnenie kritérií úspešného uchádzača)

**Príloha č. 3 ku Kúpnej zmluve**

**Vzor**

**PREBERACÍ A ODOVZDÁVACÍ PROTOKOL č. .......**

Podľa „Kúpnej zmluvy“ č. ........................ (ďalej len „zmluva“) zo dňa dd.mm.rrrr **predávajúci:** ..................................... so sídlom ..........................................., IČO: ..........................., odovzdáva a **kupujúci:** Ministerstvo pôdohospodárstva a rozvoja vidieka SR so sídlom Dobrovičova 12, Bratislava, IČO: 00156621

**A) preberá\*/nepreberá\*** **plnenie predmetu zmluvy v rozsahu:**

- nové hardvérové rozširujúce jednotky, pre rozšírenie kapacity diskového poľa IBM Storwize V5030 (ďalej len „zariadenie“) vrátane softvéru a jeho aktualizácií nainštalovaného na príslušnom zariadení v počte 2 ks

(výrobné čísla .........................................., .................................................)

- 2 ks rozširujúcich hardvérových licencií na aktiváciu 12 ks portov pre rozšírenie pripojenia 2 ks existujúcich SAN prepínačov Lenovo Flex System FC5022 16Gb SAN v počte 2 ks

**bez výhrad\*/s výhradami\* uvedenými nižšie**

................................................................................................................................................................................................................................................................................................................................

a termínom ich odstránenia do ...................................

**B) preberá\*/nepreberá\*** **plnenie predmetu zmluvy v rozsahu:**

dodanie blokovej schémy zapojenia zariadení áno\*/nie\*

návod na používanie zariadení vydaný výrobcom zariadení v slovenskom jazyku áno\*/nie\*

výrobcom predpísané technické podmienky na používanie zariadení v slovenskom jazyku áno\*/nie\*

a to v elektronickej podobe nahraté na pevnom nosiči údajov vo formáte „pdf“

áno\*/nie\*

a v listinnej forme

áno\*/nie\*

**bez výhrad\*/s výhradami\* uvedenými nižšie**

................................................................................................................................................................................................................................................................................................................................

a termínom ich odstránenia do ...................................

**C) preberá\*/nepreberá\*** **plnenie predmetu zmluvy v rozsahu:**

montáž, inštalácia, prepojenie dodaných zariadení s existujúcimi zariadeniami, sfunkčnenie, nastavenie, otestovanie dodaných tovarov v hardvérovom, softvérovom a informačno-komunikačnom prostredí objednávateľa ako funkčného celku (najmä výkonu zariadení, vstupno/výstupných operácií, funkčnosti a prepojenia s existujúcimi zariadeniami, sledovaním zasielania chybových hlásení),

**bez výhrad\*/s výhradami\* uvedenými nižšie**

................................................................................................................................................................................................................................................................................................................................

a termínom ich odstránenia do ...................................

**D) preberá\*/nepreberá\* plnenie predmetu zmluvy v rozsahu**:

migrácia obsahu virtuálnych serverov objednávateľa, na ktorých sú prevádzkované softvéry a uložené dáta rôzneho typu, štruktúry (napr. geografické priestorové údaje, grafické rastrové a vektorové údaje, tabuľkové a textové údaje v rozsahu do 20TB) z existujúcich zariadení na zariadenia dodané na základe plnenia predmetu tejto zákazky, v predpokladanom rozsahu najviac 40 virtuálnych serverov v plnej prevádzke bez vypnutia virtuálnych serverov,

**bez výhrad\*/s výhradami\* uvedenými nižšie**

................................................................................................................................................................................................................................................................................................................................

a termínom ich odstránenia do ...................................

**E) preberá\*/nepreberá\* plnenie predmetu zmluvy v rozsahu:**

vypracovanie správy z otestovania zariadení, ktorej obsahom bude minimálne uvedenie dosiahnutého výkonu zariadení v hardvérovom, softvérovom a informačno-komunikačnom prostredí kupujúceho, počet vstupno/výstupných operácií, počet a druhy zaslaných chybových hlásení, spôsob odstránenie deklarovaných chýb, informácia z úspešnosti migrácie dát,

**bez výhrad\*/s výhradami\* uvedenými nižšie**

................................................................................................................................................................................................................................................................................................................................

a termínom ich odstránenia do ...................................

**G) preberá\*/nepreberá\* plnenie predmetu zmluvy v rozsahu**:

písomné prehlásenie predávajúceho, že zariadenia sú plne integrované do hardvérového, softvérového a informačno-komunikačného prostredia kupujúceho a sú v produkčnej prevádzke v počte ......ks

**bez výhrad\*/s výhradami\* uvedenými nižšie**

................................................................................................................................................................................................................................................................................................................................

a termínom ich odstránenia do ...................................

**H) preberá\*/nepreberá\*** **plnenie predmetu zmluvy v rozsahu:**

školenie v sídle kupujúceho pre 4 poverených zamestnancov kupujúceho (príloha je prezenčná listina zo školenia vypracovaná predávajúcim podľa vzorov tlačív, ktoré sú prílohami Metodického pokynu pre žiadateľov/prijímateľov o poskytnutie NFP z TP PRV SR 2014-2020 pre MPRV SR a PPA)

**bez výhrad\*/s výhradami\* uvedenými nižšie**

................................................................................................................................................................................................................................................................................................................................

a termínom ich odstránenia do ...................................

|  |  |
| --- | --- |
| Za predávajúceho: | Za kupujúceho: |
| V ............................., dňa ..................  | V Bratislave, dňa ................  |
| ...................................................... | ...................................................... |
| Titul, meno a priezvisko určeného zamestnanca predávajúceho, titulPodpis a pečiatka | Titul, meno a priezvisko určeného zamestnanca kupujúceho, titulPodpis a pečiatka |

*\*nevhodné prečiarknuť*

**Príloha č. 4 ku Kúpnej zmluve**

**ZOZNAM SUBDODÁVATEĽOV**

Obchodné meno Poskytovateľa, právna forma:

Sídlo alebo miesto podnikania Poskytovateľa:

IČO:

Predmet zákazky **Rozšírenie kapacity diskového poľa**, vyhlásenej podľa zákona č. 343/2015 Z. z. o verejnom obstarávaní a o zmene a doplnení niektorých zákonov a na základe tejto Zmluvy

**bude\*\*/nebude\*\*** Poskytovateľ podľa tejto Zmluvy plniť prostredníctvom subdodávateľov.

V ................................. dňa .......................

.................................................................................

Meno, priezvisko a podpis

štatutárneho orgánu uchádzača alebo

člena štatutárneho orgánu alebo iného

zástupcu uchádzača, oprávneného

konať v mene Poskytovateľa

**Zabezpečenie uvedeného predmetu plnenia na základe tejto Zmluvy budem(e) plniť prostredníctvom týchto subdodávateľov:**

* Obchodné meno alebo názov subdodávateľa:

Adresa pobytu alebo sídla:

Identifikačné číslo:

Meno a priezvisko osoby oprávnenej konať vo veciach plnenia tejto zmluvy:

Funkcia:

Podiel subdodávky v % a stručný opis predmetu plnenia, ktorý bude predmetom subdodávky: ..............

* Obchodné meno alebo názov subdodávateľa:

Adresa pobytu alebo sídla:

Identifikačné číslo:

Meno a priezvisko osoby oprávnenej konať vo veciach plnenia tejto zmluvy:

Funkcia:

Podiel subdodávky v % a stručný opis predmetu plnenia, ktorý bude predmetom subdodávky: ..............

(doplniť aj viac podľa potreby)

V .................................. dňa ..............

.................................................................................

Meno, priezvisko a podpis

štatutárneho orgánu uchádzača alebo

člena štatutárneho orgánu alebo iného

zástupcu uchádzača, oprávneného

konať v mene Poskytovateľa

*\*\*nehodiace sa prečiarknite*

# Opis predmetu zákazky

* + 1. Názov predmetu zákazky

Rozšírenie kapacity diskového poľa

* + 1. Opis predmetu zákazky
			1. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný predmet:

30236100-3 Zariadenia na rozšírenie pamäti

Doplňujúce predmety:

80531200-7 Technické školenia

* + - 1. Podrobný opis predmetu zákazky

Predmetom zákazky je zabezpečenie rozšírenia kapacity existujúcich zariadení komunikačnej infraštruktúry objednávateľa a to dodaním nových hardvérových rozširujúcich jednotiek, pre rozšírenie kapacity diskového poľa IBM Storwize V5030 (ďalej len „zariadenie“) vrátane softvéru a jeho aktualizácií nainštalovaného na príslušnom zariadení v počte 2 ks a 2 ks rozširujúcich hardvérových licencií na aktiváciu 12 ks portov pre rozšírenie pripojenia 2 ks existujúcich SAN prepínačov Lenovo Flex System FC5022 16Gb SAN v počte 2 ks (v celkovom počte 24 ks portov) (ďalej len „licencie“) („zariadenia“ a „licencie“ ďalej spolu len „tovary“) podľa technickej špecifikácie predmetu zákazky.

Súčasťou predmetu zákazky je dodanie blokovej schémy zapojenia zariadení, návod na používanie zariadení vydaný výrobcom zariadení v slovenskom jazyku, výrobcom predpísané technické podmienky na používanie zariadení v slovenskom jazyku (ďalej len „návody“) a to v elektronickej podobe nahraté na pevnom nosiči údajov vo formáte „pdf“ a v listinnej forme.

Súčasťou predmetu zákazky je poskytnutie služieb v minimálnom rozsahu:

- montáž, inštalácia, prepojenie dodaných zariadení s existujúcimi zariadeniami, sfunkčnenie, nastavenie, otestovanie dodaných tovarov v hardvérovom, softvérovom a informačno-komunikačnom prostredí objednávateľa ako funkčného celku (najmä výkonu zariadení, vstupno/výstupných operácií, funkčnosti a prepojenia s existujúcimi zariadeniami, sledovaním zasielania chybových hlásení),

- migrácia obsahu virtuálnych serverov objednávateľa, na ktorých sú prevádzkované softvéry a uložené dáta rôzneho typu, štruktúry (napr. geografické priestorové údaje, grafické rastrové a vektorové údaje, tabuľkové a textové údaje v rozsahu do 20TB) z existujúcich zariadení na zariadenia dodané na základe plnenia predmetu tejto zákazky, v predpokladanom rozsahu najviac 40 virtuálnych serverov v plnej prevádzke bez vypnutia virtuálnych serverov,

- vypracovanie správy z otestovania zariadení, ktorej obsahom bude minimálne uvedenie dosiahnutého výkonu zariadení v hardvérovom, softvérovom a informačno-komunikačnom prostredí objednávateľa, počet vstupno/výstupných operácií, počet a druhy zaslaných chybových hlásení, spôsob odstránenie deklarovaných chýb, informácia z úspešnosti migrácie dát,

- likvidácia odpadu vzniknutého pri plnení predmetu tejto zákazky (ak platné právne predpisy SR vyžadujú podľa druhu vzniknutého odpadu, tak aj ekologickú likvidáciu tohto vzniknutého odpadu), upratanie miesta plnenia.

Súčasťou predmetu zmluvy je poskytnutie školenia v sídle objednávateľa pre 4 poverených zamestnancov objednávateľa (ďalej len „školenie“). Školenie zahŕňa najmä ukážku prepojenia zariadení, používanie a obsluhu zariadení a testovanie funkčnosti zariadení ako funkčného celku, v priestoroch podľa požiadavky objednávateľa.

Existujúce zariadenia - IBM Storwize V5030, Lenovo Flex System FC5022 16Gb SAN, Lenovo ThinkSystem SN550 Server, Lenovo EN4093R, HPE 5900AF, Lenovo Flex System Šasi.

 Hardvérové, softvérové a informačno-komunikačné prostredie objednávateľa:

- Serverové: Virtualizačné prostredie Microsoft Hyper-V 2016;

- Operačný systém virtuálnych serverov: Microsoft Windows server 2019, 2016, 2012 R2, 2012;

- Microsoft SQL Server 2016 Enterprise;

- IBM Storwize V5030, Lenovo Flex System FC5022 16Gb SAN, Lenovo ThinkSystem SN550 Server, Lenovo EN4093R, HPE 5900AF, Lenovo Flex System Šasi.

Novými hardvérovými rozširujúcimi jednotkami sa rozumie - nové, originálne zariadenia od výrobcu zariadení navrhovanej/dodávanej obchodnej značky, nepoužívané, nepoškodené, nerozbalené, v originálnych neporušených obaloch od výrobcu týchto zariadení a bez známok porušenia originálnych lepiacich pások a/alebo iných ochranných prvkov od výrobcu týchto zariadení, zariadenia nie sú recyklované, repasované, renovované, otvorené, zapínané, opätovne zabalené.

* + - 1. Technická špecifikácia predmetu zákazky:

**a) rozširujúcej jednotky pre rozšírenie kapacity diskového poľa IBM Storwize V5030**

| **Technické vlastnosti** | Pre mernú jednotku 1 ks |
| --- | --- |
| Prevedenie | Zariadenie na montáž do existujúceho stojana 19", montážna výška 2U |
| Príslušenstvo | Súprava náradia a spojovacieho materiálu na montáž do stojanu, potrebný počet elektrických napájacích káblov, sieťových káblov (napr. FTP, S/FTP, U/FTP) a optických káblov, ktorých typ a počet určuje dodávateľ, na základe technických vlastností zariadenia, ktoré dodá plnením predmetu tejto zákazky |
| Napájanie | Redundantné v plnej prevádzke vymeniteľné napájacie zdroje |
| Diskové moduly | Disky typu FLASH, kategórie ENTERPRISE, za plnej prevádzky vymeniteľné |
| Využiteľná kapacita | Min. 68TB, pri ochrane minimálne RAID5 |
| Funkcionalita | Rozširujúca jednotka musí byť kompatibilná a podporovaná diskovým poľom IBM Storwize V5030 |
| Softvér | Áno, softvér nainštalovaný výrobcom zariadenia a dodaný so zariadením |
| Licencie | Požadované je dodanie všetkých potrebných nevýhradných softvérových licencií k softvérom nainštalovaným a dodaným so zariadením vrátane softvérovej podpory softvéru nainštalovaného na zariadení a dodávaného so zariadením počas doby 36 mesiacov) na plnú funkcionalitu zariadenia.  |
| Softvérová podpora /aktualizácia softvéru | zabezpečenie uvoľňovania opráv, funkčných a bezpečnostných záplat softvéru, možnosť update softvéru v dodanej hlavnej verzii vydávaním vedľajších verzií počas doby 36 mesiacov, t. j. zmeny alebo opravy ku ktorým došlo v dodanej hlavnej verzii softvéru, možnosť upgradu/downgradu softvéru v hlavnej verzii počas doby 36 mesiacov, t. j. zmena hlavnej verzie minimálne o 1 vyššia/nižšia, v ktorej došlo k zmene funkcionalít v pôvodnej hlavnej verzii softvéru |
| Záruka | Rozšírená záručná doba na 36 mesiacov v sídle objednávateľa s opravou do 24 hodín od nahlásenia chyby zariadenia, nahlasovanie chýb tovaru v zákazníckom pracovisku dodávateľa s prevádzkovou dobou 24 hod., 7 dní v týždni, 365 dní v roku v slovenskom jazyku. |

1. **rozširujúcej jednotky pre rozšírenie konektivity SAN prepínača Lenovo Flex System FC5022 16Gb SAN**

| **Technické vlastnosti** | ***Pre mernú jednotku 1 ks*** |
| --- | --- |
| Funkcionalita | Rozšírenie existujúcich 12 licencovaných portov o ďalších 12 portov na každom existujúcom prepínači Lenovo Flex System FC5022 16Gb SAN |
| Prevodníky | 8 ks optických prevodníkov typu 16Gb SW SFP+ kompatibilných s prepínačom Lenovo Flex System FC5022 16Gb SAN,  |
| Prevodníky | Prevodníky musia byť certifikované výrobcom zariadenia Lenovo Flex System FC5022 16Gb SAN |
| Licencie | Nové nepoužité rozširujúce hardvérové licencie na aktiváciu 12 portov v existujúcom prepínači Lenovo Flex System FC5022 16Gb SAN |
| Licencie | Aktivácia licencií, požadované je dodanie všetkých potrebných aktivačných licencií na plnú funkcionalitu zariadenia.  |
| Záruka | Rozšírená záručná doba na 36 mesiacov v sídle objednávateľa |

* + 1. **Požiadavky verejného obstarávateľa na predmet zákazky:**
* Všetka dokumentácia vyhotovovaná dodávateľom súvisiaca s predmetom zákazky (napr. faktúry, dodacie listy, prezenčná listina a pod.) bude označená podľa pokynov objednávateľa a v súlade so zmluvou.

# Kritériá na vyhodnotenie ponúk a spôsob ich uplatnenia

* + 1. Kritériá na vyhodnotenie ponúk

 Kritériom na vyhodnotenie ponúk v rámci tohto postupu verejného obstarávania je najnižšia cena za celý predmet zákazky v Eur bez DPH.

* + 1. Spôsob uplatnenia kritérií
			1. Ako prvá v poradí bude označená ponuka s najnižšou cenou za celý predmet zákazky v Eur bez DPH, ako druhá v poradí bude označená ponuka s druhou najnižšou cenou za celý predmet zákazky v Eur bez DPH, atď. Poradie ostatných ponúk sa stanoví obdobne.
			2. Úspešným uchádzačom sa za predpokladu splnenia podmienok účasti a požiadaviek verejného obstarávateľa na predmet zákazky stane ten uchádzač, ktorého ponuka sa v súlade s predchádzajúcim bodom a s bodom 7.1 týchto súťažných podkladov umiestni na prvom mieste v poradí.

# Návrh na plnenie kritéria

* + - 1. **Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

* + - 1. **Návrh na plnenie kritéria**

|  |  |  |  |  |  |
| --- | --- | --- | --- | --- | --- |
|  | **Položka** | **Merná jednotka** | **Množstvo** | **Cena za mernú jednotku v EUR bez DPH** | **Cena za celú položku v EUR bez DPH** |
| 1. | Rozširujúca jednotka pre rozšírenie kapacity diskového poľa IBM Storwize V5030 | ks | 2 |  |  |
| 2. | Rozšírenie konektivity SAN prepínača Lenovo Flex System FC5022 16Gb SAN - rozširujúca hardvérová licencia na aktiváciu 12 portov | ks | 2 |  |  |
| Cena za celý predmet zákazky v EUR bez DPH |  |
| DPH 20% |  |
| Cena za celý predmet zákazky v EUR s DPH |  |

V ..............................., dňa ...............................

 ..............................................................

podpis osoby oprávnenej konať za uchádzača v súlade so zápisom v OR SR alebo v inej relevantnej evidencii

# Súhlas uchádzača s obsahom návrhu zmluvy

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu kúpnej zmluvy podľa časti
B. súťažných podkladov k nadlimitnej zákazke s názvom: „**Rozšírenie kapacity diskového poľa**“.

V ..............................., dňa ...............................

 ..................................................................

podpis osoby oprávnenej konať za uchádzača v súlade so zápisom v OR SR alebo v inej relevantnej evidencii

# Podiel zákazky zadaný subdodávateľom

Obchodné meno uchádzača:

Sídlo alebo miesto podnikania uchádzača:

IČO:

Právna forma:

**Zabezpečenie plnenia predmetu zákazky s názvom: Rozšírenie kapacity diskového poľa bude vykonávané prostredníctvom týchto subdodávateľov:**

* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v %

Opis predmetu subdodávky

* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v %

Opis predmetu subdodávky

(doplniť podľa potreby)

V\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_ 20xx

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis osoby oprávnenej konať za uchádzača
v súlade so zápisom v OR SR alebo v inej relevantnej evidencii